Държавен вестник, бр. 9, 2016 г., стр. 125

БРОЙ  9	
Д Ъ Р Ж А В Е Н  В Е С Т Н И К 	
СТР.  125  
1996 г., Решение № 11 от 1.07.2003 г. по к. д. 
№ 9 от 2003 г., Решение № 10 от 26.06.2003 г. 
по к. д. № 12 от 2003 г.).
Според текста на същото решение на КС: 
„За всяка отделна услуга и дейност следва да 
се определя заплащането на една такса. Само 
когато отделните дейности по предоставянето 
на една услуга са ясно разграничени една от 
друга и обособени, е допустимо определянето 
на няколко отделни такси за всяка една от 
обособените части.“
Според съдебния състав този принцип при 
определяне на таксите и в частност – на тех-
ния размер, следва да намери отражение и в 
процеса на изменение на същите като размер. 
Съдът констатира, че с изключение на раз-
поредбата на чл. 1, ал. 3 от тарифата, която се 
атакува от жалбоподателите пряко, останалите 
текстове, част от процесното изменение, са 
оспорени с жалбите като незаконосъобразни 
общо, с възражение за прекомерно и нео-
босновано увеличение на тарифните ставки. 
Измененията, които касаят размера на 
таксите, определени като вид в чл. 103в, ал. 1 
от закона, с процесното постановление, са в 
текстовете от тарифата, както следва: 
– чл. 2 – определя размер на канални такси; 
изменена е разпоредбата на ал. 1 и в четирите 
точки; алинея 4 в две точки; създава се нова 
ал. 5 (ал. 6 се прогласява от съда за нищожна 
по изложените по-горе съображения);
– чл. 3 – определя размер на светлинни 
такси; изменена е разпоредбата на ал. 1, ал. 4 
(ал. 3 се прогласява от съда за нищожна по 
изложените по-горе съображения);
– чл. 4 – тонажна корабна такса; изменена 
е разпоредбата на ал. 1, 2, 3, 4, 5, 8, 9 (ал. 6 
не се допуска до разглеждане като изменена 
през 2015 г.) (ал. 7 се прогласява от съда за ни-
щожна по изложените по-горе съображения);
– чл. 5 – линейна кейова такса; изменена 
е разпоредбата на ал. 1, 2; ал. 4 е отменена;
– чл. 6 – изменен е общ размер на прис-
танищни такси, които се заплащат от фе-
риботните кораби, посещаващи Фериботен 
комплекс – Варна, и ро-ро корабите;
– чл. 8 – размер на такси за приемане и 
обработка на отпадъци, резултат от корабо-
плавателна дейност;
– чл. 11 – тонажни корабни такси за посе-
щение на кораб в речно пристанище;
– чл. 13 и чл. 14а – тонажна корабна такса 
за специални кораби и такса за приемане и 
обработка на отпадъци от корабостроителна 
дейност – за речни пристанища за обществен 
транспорт с национално значение.
Според ответника и заинтересованите 
страни от представените и приети по делото 
писмени доказателства – административната 
преписка по издаването на ПМС № 254 от 
2014 г., в т.ч. доклада на вносителя до Минис-
терския съвет, одобрената от министъра на 
финансите финансова обосновка и стандарт-
ната оценка на въздействието на акта, както 
и материалите, отразяващи проведеното об-
ществено обсъждане, е видно, че оспорваните 
изменения на размерите на пристанищните 
такси се изразяват в увеличение на сбора на 
таксите, т.е. на общата стойност на обслуж-
ването на корабите, до 20 % (без да се отчита 
влиянието на изменението на таксата за при-
емане и обработване на отпадъци – резултат 
от корабоплавателна дейност). Сочи се, че 
предвидените изменения са обосновани в 
книжата по преписката с оглед на извършена 
комплексна оценка на влиянието на различни 
икономически, нормативни и други фактори. 
Твърди се, че е отбелязано, че при актуализи-
ране на размера на пристанищните такси са 
взети под внимание инфлационните процеси, 
оценката на потребностите, измененията в 
нормативните актове, констатираните про-
блеми при прилагането на тарифата до този 
момент. Прави се извод, че с ПМС № 254 
от 2014 г. са предвидени значителни нама-
ления на таксите за контейнерните и ро-ро 
кораби. Предвиденото увеличение от 20 % на 
стойността на обслужването било само по 
отношение на корабите от общата група. За 
посещаването на пристанищата за обществен 
транспорт с регионално значение и пристани-
щата по чл. 107 – 109 били предвидени такси 
с нулева ставка, което предполагало нулев 
разход за потребителите на услугите. Органът 
е мотивирал, че с цел стимулиране на посе-
щаемостта на пристанищата от посочените 
категории били предвидени нулеви ставки на 
тонажната корабна такса за корабите, посе-
щаващи речните пристанища за обществен 
транспорт с регионално значение и приста-
нищата по чл. 107 – 109 ЗМПВВППРБ, и за 
корабите, посещаващи морските пристанища 
със специално предназначение по чл. 109 
ЗМПВВППРБ (тези на корабостроителните 
и кораборемонтните заводи).
По отношение на таксите за събиране 
и обработване на отпадъци – резултат от 
корабоплавателна дейност, били взети под 
внимание изискванията, съдържащи се в при-
ложимите актове от по-висока степен – Меж-
дународната конвенция за предотвратяване на 
замърсяването от кораби (МАРПОЛ 73/78) и  
ЗМПВВППРБ. Предвидена била такса за при-
емане и обработване на отпадъци – резултат 
от корабоплавателна дейност, по Анекс IV 
на МАРПОЛ 73/78, като били съобразени 
препоръките на Европейската агенция по 
морска безопасност (ЕМСА) по прилагането 
на Директива 2000/59/ЕО на Европейския 
парламент и на Съвета относно пристанищ-
ните приемни съоръжения за отпадъци от 
експлоатацията на корабите и на остатъци от 
товари, касаещи въвеждането на индиректната 
система на плащане на услугите по приема-
нето на отпадъците по Анекс IV на МАРПОЛ 
73/78. При разработването на измененията в 
разглежданата част от тарифата били взети 
предвид и отчетените от ДП „ПИ“ загуби